Diari Oficial de la Generalitat Valenciana


Sumari del DOGV 2032, del 26-05-1993 (1993/828101)

ACORD de 17 de maig de 1993, del Govern Valencià, pel qual declara la urgent ocupació dels bens i drets subjectes a expedient d'expropiació forçosa de l'Ajuntament d'Alfauir.
------------------------------------------------------------------------------------------------------------------------------------------------------------------------------

### Dades del document

Número de DOGV
:   2032

Data del DOGV
:   26-05-1993

Secció del DOGV
:   ALTRES DISPOSICIONS

Número del document
:   1993/828101


Data del document
:   17-05-1993

Organisme emissor
:   Conselleria d'Administració Pública

Tipus de document
:   Acord

Acord de 17 de maig de 1993, del Govern Valencià, pel qual declara la urgent ocupació dels béns i drets subjectes a expedient d'expropiació forçosa de l'Ajuntament d'Alfauir.  
El Govern Valencià, en la reunió del dia 17 de maig de 1993, va adoptar el següent acord:  
L'Ajuntament d'Alfauir, després de l'aprovació del projecte d'obres i el compliment de la resta dels requisits legals, va sol·licitar la declaració d'urgent ocupació dels béns i drets afectats per l'expedient d'expropiació forçosa per a l'execució del projecte de construcció d'un centre de transformació i el desviament de la línia aèria- subterrània de mitjana tensió.  
Aquesta declaració d'urgent ocupació es justifica en la necessitat de construir un centre de transformació i també el desviament de la línia aéria- subterrània de mitjana tensió, per a subministrar energia elèctrica a 106 nous habitatges que se situaran en l'anomenada Ronda Salvador Cardona del municipi d'Alfauir, ja que l'actual centre de transformació està saturat i sense possibilitat d'ampliació a causa del reduït espai on es va instal·lar.  
Sotmés l?expedient a informació pública, un dels afectats ha presentat al·legacions, les quals van ser desestimades mitjançant acord plenari de 25 de gener de 1993.  
El tràmit del procediment s'ha fet d'acord amb la Llei d'Expropiació Forçosa i el seu reglament.  
Per tot això, fent ús de les facultats conferides pel Reial Decret 3318/1983, de 25 d'agost, d'acord amb els articles 32 i 17 de l?Estatut d'Autonomia de la Comunitat Valenciana, en relació amb l'article 25 de la Llei de la Generalitat Valenciana 5/1983, de 30 de desembre, i a proposta del Conseller d'Administració Pública, el Govern Valencià  
ACORDA  
Declarar la urgent ocupació dels béns i drets subjectes a expedient d'expropiació forçosa instruït per l'Ajuntament d'Alfauir per a l'execució del projecte de construcció d'un centre de transformació i el desviament de la línia aèria- subterrània de mitjana tensió.  
Llista de béns afectats:  
1. Propietària: Sra. Milagros Morant Mahiques. Domicili: carrer de Jaume I, núm. 58, Rótova. Polígon: 7. Parcel·la: 312 a. Superfície: 54,44 m2 de terreny i 27,45 m2 de servitud. Us: tarongers. Límits: nord, Procopel, SL; sud, amb la propietat del Sr. Vicente Balbastre García; est, solar de la Sra. Milagros Morant Mahiques, i oest, amb la propietat del Sr. José Balbastre Morant.  
2. Propietari: Procopel, SL. Domicili: carrer del Magistrat Català, núm. 8, Gandia. Polígon: 7. Parcel·la: 312-b. Superfície: 1 m2 de terreny. ús: tarongers. Límits: nord, amb la propietat del Sr. Isidro Peiró Morant; sud, amb la propietat de la Sra. Milagros Morant Mahiques; est, solar de Procopel, SL, i oest, amb la propietat del Sr. Vicente Camarena Balbastre.  
3. Propietari: Sr. Vicente García García. Domicili: carrer Major, núm. 14, Alfauir Polígon: 7. Parcel·la: 101. Superfície: 1 m2 de terreny. ús: tarongers. Límits: nord, amb els germans del Sr. Juan Morant Balbastre; sud, amb la propietat del Sr. Constantino Pérez; est, amb la propietat del Sr. Isidro Peiró Morant i del Sr. Vicente Cresencio García, i oest, sèquia mare.  
4. Propietària: Sra. Consuelo Fluixá Morant. Domicili: carrer de Conchita Piquer, núm. 4, València. Polígon: 7. Parcel·la: 114. Superfície: 1 m2 de terreny. Us: tarongers. Límits: nord, amb la propietat del Sr. Vicente Faus; sud, amb la propietat del Sr. Francisco Iborra Faus; est, amb la propietat de la Sra. Consuelo Fluixá Morant, i oest, amb la propietat dels germans del Sr. Juan Morant Balbastre.  
5. Propietària: Sra. M.« Vicenta Alonso Balbastre. Domicili: carrer de Jaume I, núm. 74, Rótova. Polígon: 7. Parcel·la: 118. Superfície: 1 m2 de terreny. Us: tarongers. Límits: nord, Sra. Dolores Momparler; sud, senda de la sèquia mare; est, terrenys de l'ajuntament, i oest, amb la propietat de les Obreres de la Creu.  
6. Propietari: Sr. Antonio Noguera García. Domicili: plaga Major, núm. 10, Pedreguer. Polígon: 7. Parcel·la: 123. Superfície: 1 m2 de terreny. Us: tarongers. Límits: nord, amb la propietat de la Sra. Dolores Momparler; sud, amb la propietat del Sr. Salvador Juan García, est, amb la propietat del Sr. Antonio Noguera García, i oest, amb la carretera de Rótova.  
Aquest acord es publicarà en el Diari Oficial de la Generalitat Valenciana a l?efecte de l'article 56.2 del Reglament d'Expropiació Forçosa, perquè les persones interessades, després de publicada la llista i fins al moment d'estendre'n l'acta prèvia, puguen formular per escrit davant l'Ajuntament d'Alfauir al·legacions a l?efecte de corregir les possibles errades que s'hagen produït en enunciar els béns afectats per la urgent ocupació.  
Contra aquest acorda que posa fi a la via administrativa, és procedent interposar, després de la comunicació preceptiva al Govern Valencià, recurs contenciós administratiu davant la sala contenciosa administrativa del Tribunal Superior de Justícia de la Comunitat Valenciana, en el termini de dos mesos comptadors a partir del dia de la publicació d'aquest acord en el Diari Oficial de la Generalitat Valenciana, d'acord amb el que estableixen els articles 48, 109.c) i 110.3 de la Llei Reguladora 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 37.1, 57.2.f) i 58 de la Llei Reguladora de la Jurisdicció Contenciosa Administrativa (disposicions addicionals desena i onzena de l?esmentada Llei 30/1992), sense perjudici que les persones interessades exercesquen qualsevol altre recurs que estimen oportú.  
València, 17 de maig de 1993.  
El Conseller Secretari del Govern Valencià,   
EMERIT BONO I MARTINEZ